"คุณหญิงไขศรี" ตะลึงสาวอ้าง นศ.ม.ราชภัฏชื่อดัง นุ่งสั้น สูบบุหรี่ นั่งกระแซะนักท่องเที่ยวต่างชาติในวัดโพธิ์ ชี้ไม่เหมาะสมผช.เจ้าอาวาสระบุติดป้ายให้แต่งกายสุภาพแล้ว มสด.เร่งตรวจสอบหวั่นเป็น นศ.เรื่องราวกลุ่มเด็กสาวที่อ้างว่าเป็นนักศึกษามหาวิทยาลัยราชภัฏชื่อดัง แต่งกายชุดนักศึกษาเสื้อตัวเล็ก เน้นรูปร่าง นุ่งกระโปรงสั้น เข้าไปนั่งคุยกับชาวต่างชาติในวัดครั้งนี้ ได้รับการเปิดเผยจาก คุณหญิงไขศรี ศรีอรุณ รัฐมนตรีว่าการกระทรวงวัฒนธรรม(วธ.) ว่า เมื่อวันที่ 28 กุมภาพันธ์ ระหว่างที่ไปเป็นประธานบวงสรวงการบูรณะวัดพระเชตุพนวิมลมังคลารามราชวรมหาวิหารหรือวัดโพธิ์ พร้อมด้วยผู้บริหารกรมศิลปากร คณะสงฆ์ และเดินสำรวจการบูรณะรอบๆ วัด ได้มีประชาชนเข้ามาร้องเรียนว่า บริเวณด้านข้างวิหารมีหญิงสาว 4-5 คน แต่งกายเครื่องแบบคล้ายนักศึกษา เสื้อสีขาวรัดรูป และกระโปรงสีดำสั้นเลย บางคนนุ่งกระโปรงผ่าสั้นปิดสะโพกบริเวณบั้นท้ายเท่านั้น บางคนพูดคุยกับชาวต่างชาติผิวสี นั่งไขว่ห้างสูบบุหรี่ คุณหญิงไขศรีจึงเดินเข้าไปตรวจสอบแล้วเห็นว่าเป็นพฤติกรรมที่ไม่เหมาะสม โดยเฉพาะในวัด
ใครคือผู้แต่งกายชุดนักศึกษาเสื้อตัวเล็ก สวมทับสะโพกในวัดโพธิ์ 
คุณหญิงไขศรี